JUMAL KÕNELEB
Tere! Täna tahame julgustada kõiki, kes on kunagi teinud vea.
Igaüht, kes on eksinud.
Mina vähemasti olen. - Kas mina ka?
Oled. - Kas oled kindel? - Täiesti.
Eks olen muidugi. Seda võib otse öelda.
Kohe alustuseks tahame murda arusaama,
et on keegi, kes kunagi ei eksi.
Me kõik teeme mõnikord vigu.
Me kõik mõnikord eksime ning mõnikord teeme pattu.
Igaüks meist.
Olemas on vaid üks täiuslik - see oli Jeesus Kristus.
Ta on seda jätkuvalt.
Igaüks meist on eksinud.
Kuidas suhtub siis Jumal meie vigadesse ja eksimustesse?
Kui me ei teeks vigu,
siis poleks Jeesus kunagi pidanud meie eest surema.
Just selle tõttu Ta suri, et me kõik teeme vigu.
Jumal teab seda. Ometi Ta armastab meid.
Ta aktsepteerib meid sellegipoolest.
Mõnikord kardame seda, et teeme vigu.
Kuna me seda nii palju kardame, siis me ehk ei julgegi tegutseda.
Kas oled kunagi sellist asja märganud?
Võib-olla teeme vigu seetõttu, et me ei oska mõningat asja veel.
Võime mõelda näiteks väikse lapse peale,
kes meie koolis tähestiku kirjutamist harjutab.
Mõnikord lähevad d ja b segamini.
Mõnikord on b nagu d ja d nagu b ning mõnikord mitte kummagi moodi.
See ongi harjutamine. Keegi pole sündides ekspert.
Mõnikord teeme vigu lihtsalt selle tõttu,
et me veel ei oska õigesti.
Siis tahab üksnes Jumal ainult julgustada meid.
Ta tahab meid julgustada,
et me ei kardaks proovida, kuna võib-olla ma teen valesti.
Ma võin sulle lubada, et kindlasti tuleb eksimusi ette.
Kui on mõni asi, mida sa pole varem teinud,
siis arvatavasti eksid.
Kui alustasime kristliku kooliga,
oli õnneks meiega eriti pädev õpetaja Merja Tamminen.
Aga ka tema ei olnud kunagi kooli rajanud.
Me keegi ei teadnud sellest midagi.
Ometi tegime selle ususammu.
Tegime ka vigu.
Üks tegelaskuju Piiblis,
kes oli astumas millessegi täiesti uude ja tundmatusse, oli Joosua.
Joosua pidi astuma üsna suurtesse n-ö "saabastesse",
kuna tema eelkäija oli olnud Mooses.
Nüüd pidi Joosua juhatama rahva tõotatud maale.
See oli tema jaoks täiesti uus asi ja kindlasti ta kartis.
Kindlasti kartis ta ka seda, et äkki ta ei tulegi sellega toime.
Mida Jumal siis ütles? Joosua 1:6 kõneleb Issand:
"Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin anda!
Ole ainult vahva ja hästi tugev."
Seda Issand ütles. Tema nõuanne Joosuale ei olnud:
"Ära mingil juhul tee ühtegi viga!"
Ta ütles hoopis: "Ole vahva ja tugev."
Ta ütles lisaks, et sina annad sellele rahvale maa pärisosaks.
Juba siis ütles Jumal, et see õnnestub sul.
Sina jagad sellele rahvale maa pärisosaks.
Enne seda, kui Joosua üldse midagi oli teinud,
ütles Jumal juba seda, et tal läheb see korda.
Selles kutses, mis minul on sinu jaoks,
oled sina edukas.
Piiblit lugedes näeme, et ka Joosua tegi vigu.
Ometi ta hakkas tegutsema.
Lapsevanematena on tähtis pidada meeles julgustust,
kui me lapsed midagi uut üritavad.
Me ei tohiks suhtuda nii:
"Arvasingi, et sellest ei tule midagi välja!"
Kui meie lapsed ja me ise proovime midagi uut,
mida me kunagi varem pole teinud, siis me vajame julgustust.
Jumal tahab julgustada. Mõtle näiteks Peetruse peale.
Kui ta astus vee peale,
siis ta polnud mingi vee peal kõndimise meister.
Mulle tundub, et ta polnud seda eriti veel harjutanudki.
See oli tema jaoks täiesti uus.
Ometi Jeesus ütles vaid: "Tule!"
Peetrus astuski paadist välja.
Me võime teha erinevaid vigu.
Alguses tahan julgustada vaatajaid,
kes kardavad midagi uut teha just hirmus eksimise ees.
Jumala kutse, see uus, millesse Ta sind kutsub,
võib tunduda küll raske teema, aga see on ikkagi armu tee.
Jumal näitas mulle kord, et selles kristlikus kooliski,
mõeldes kutsele, mille mina sain, tundsin ennast väga nõrgana.
Olin just õppinud psühholoogiks ega omanud õpetajapabereid.
Ma ei teadnud sellest midagi, kuigi armastasin lapsi.
Kooli ülalpidamisest ei teadnud ma üldse mitte midagi.
Siis näitas Jumal, et tee Tema kutsesse on kitsas,
kuid see on Jeesus. Tema üksi on Tee, Tõde ja Elu.
Aga seda teed käies on siiski ruumi minu eksimustele.
See pole nii, et esimese eksimuse peale sel teel,
visatakse mind välja ja ma enam ei kõlba.
Seal on ruumi eksida ja ometi kutsumuses püsida.
Jumal tahab sind üheselt mõistetavalt julgustada:
"Ära karda teha vigu, vaid ole tugev ja julge nagu Joosua."
Aga me võime teha vigu ka täiesti kogemata.
Teadmatusest. Võime teha vigu, kuna me mõistsime asju valesti.
Kas oled kunagi nii teinud?
Ka abielus võib juhtuda nii, et mõistetakse teineteist valesti.
Sageli ongi riiu põhjuseks see,
et me ei taipa, et tegu on mingi vääritimõistmisega.
Kui see selgineb, siis mõistetakse, et tegu oli valesti mõistmisega.
Me suhtleme ju veidi erineval moel.
Mina näiteks ootan otsest suhtlust,
aga Joy suhtleb veidi teisel viisil nagu läbi vihjete ja kujundliku kõneviisi.
Ta imestab, kui ma ei mõista alati neid vihjeid.
Siis ma pean olema julge, vahva ja tugev
ning ütlema Janile otse välja, mida ma kindlalt vajan.
See pole alati lihtne.
Aga see toimib.
Minagi saan armu, kui ma ei ole mõistnud.
Sa saad ikka armu. Püüan olla armulik.
Täna me räägime vigadest ja Jumal tahab julgustada meid
hakkama tegutsema, kartmata seejuures vigu teha.
Me teeme neid ikka.
Nendest vigadest saab muide õppida.
Päris palju, kui on õppiv süda.
Hea näide Jumala suhtumisest kogemata tehtud vigadesse on Paulus.
Enne pöördumist Jeesuse poole ja usuletulekut
oli ta Sauluse nimega. Pauluse elu on mõtlemapanev.
Ta oli patune, tagakiusas kristlasi ja lasi vangistada ning peksta.
Ta tegi tõesti palju pattu ja valesi asju.
Oli Stefanose tapmise juures ja nõustus sellega. Ta oli mõrvar.
Võimalik, et ta oli süüdi
ka muul moel kristlaste piinamise ja tapmise eest.
Igatahes on lihtne teda süüdistada selle eest.
Ta ise ütles Galaatia 1:14:
"ma jõudsin juudi usus ette
paljudest eakaaslastest oma rahva hulgas,
olles palju innukam oma vanemate pärimuste suhtes."
Saulus, hilisem Paulus, oli innukas Jumala eest.
Ta ei teinud meelega halba.
Ta uskus, et teeb head.
Ta uskus, et kristlased on sekt,
kes eksitavad kogu rahvast eemale Jumala tahtest.
Seetõttu ta ütleski 1. Timoteuse 1:12-15:
"Ma olen tänulik Kristusele Jeesusele, meie Issandale,
kes on mu teinud vägevaks sellega,
et ta oma teenistusse pannes on pidanud ustavaks mind,
endist Jumala teotajat ja tagakiusajat ja julmurit."
Ta oli seega teotaja, tagakiusaja ja vägivallatseja.
Kui Jeesus talle ilmus, siis Ta ise küsis:
"Miks sa mind tagakiusad?"
Paulus jätkab: "Kuid ta on mu peale halastanud,
sest uskmatuses ma tegutsesin arutult."
Ta sai armu, sest oli teinud seda teadmatusest.
Jumal teadis, et Saul ei olnud meelega halb.
Ta oli innukas Jumala, 10 käsu ja Jumala Seaduse eest.
Ta arvas, et teenib Jumalat. Seetõttu oli Jumal talle armuline.
Kas pole hea teada? - On küll.
Mul on täna kaasas selline asi.
See sümboliseerib jällegi minu elu.
Sellel kandikul on igasugu sodi.
Kõik vead ja asjad, mis mingil põhjusel minu elus ei toimi.
Kui ma tulen Jumala ette, siis Ta näeb ju mind,
isegi kui tahaksin peita kõik selle, et keegi ei näeks ja näida väga targana.
Tõde on see, et kandiku peal on rämps.
Aeg ajalt küll.
Elu-kandikule tekib ikka prahti, kuigi Kristus on minu eest surnud,
pesnud mind puhtaks, teinud mind õigeks. Olen uus loodu.
Millegi tõttu see alati ei toimi ja ma teen ikkagi vigu.
Aga direktorihärra just vastas küsimusele: "Miks?"
Vahel teen vigu teadmatult ja mõnikord kogemata.
Vahetevahel teen vigu, kuna ma ei oska kõike veel.
Mõnikord ma teen meelega vigu, kuid selleni jõuame aga teine kord.
Kui tuleme Issanda ette, võime karta seda, et Ta näeb meid.
Mõtleme nagu filmides, et Ta on kõikvõimas kuri silm.
Silm, mis vaatab ja näeb kõike. Jumal ei ole selline kuri silm.
Tema on hea silm, mis meid vaatab.
Ta on armuline.
Ta vaatab meid armu ja armastusega
ja tahab meid aidata, tervendada ja vabastada just sellest.
Hea, et Ta näeb neid asju.
Õnneks ma võin minna oma palvekambrisse
ega pea näitama seda sodi kõigile.
Mina küll ei tahaks sellelt taldrikult süüa.
Kui panen ukse kinni ja lähen oma palvekambrisse,
oma elu väljakutsete ja raskustega, ahistusega ja kõige mittetoimivaga.
Näitan neid Talle ja Ta hakkab kohe mind puudutama ja armu valama.
Ta aitab ja puhastab mind
ning tõstab mu õlgadelt ühe asja teise järel.
Tema andestus voolab ja palun neid asju andeks,
mida ma olen valesti teinud.
Paulus ütleb, et Jumal on ustav ja õige ning puhastab
mind kõigest ülekohtust.
Ma saan olla vaba sodist. Isegi kõige pisemast sodist puhas.
Imeline, et Issand näeb meid ja näeb ka neid meie vigu.
Meie üleastumisi ja ka otsesõnu patte.
Tema soov on ju see
ja Jeesus suri meie eest seetõttu, et aidata just neis asjus.
1. Johannese 1:7 ütleb nii: "Aga kui me käime valguses,
nõnda nagu nagu tema on valguses, siis on meil osadus omavahel
ning Jeesuse, tema Poja veri puhastab meid kogu patust.
Kui me ütleme: "Meil ei ole pattu", (ega näita seda kellelgi),
siis me petame iseendid ja tõde ei ole meis.
Kui me oma patud tunnistame,
on tema ustav ja õige, nõnda et ta annab andeks
meie patud ja puhastab meid kogu ülekohtust."
Inglise keelses tõlkes kõlab see nii:
"Kui me ausalt ütleme, et oleme teinud valesti,
siis Ta puhastab meid kõigest halvast."
Kõigest sellest halvast, mis teeb halba nii mulle kui teistele.
Ta tahab aidata.
Piibel ütleb hästi, et me petame iseennast
ja teeskleme olevat keegi, kes me tegelikult pole.
Jumal näeb aga kõike.
Tema näeb kõike.
Heebrea 8:12 ütleb Issand:
"sest ma olen armuline nende ülekohtuste tegude vastu
ja ei tuleta enam meelde nende patte."
Kui tulla alguse juurde tagasi,
siis võime teha vigu selle tõttu, et me ei oska ning sel juhul
tahab Jumal üheselt meid vaid julgustada,
nõnda nagu Ta julgustas Joosuat, Paulust, Peetrust või Saalomoni.
Kõiki neid, kes astusid Jumala teenimistöösse.
Nõnda, nagu Ta julgustas mind ja Joy'd.
Ta tahab julgustada sindki.
Kui me teeme vigu teadmatusest, siis tahab Jumal meid juhatada.
See on oluline, sest mäletan omastki lapsepõlvest,
et kui tegin teadmatult valesti siis riieldi või sõimati -
õnneks mu vanemad ei sõimanud mind.
Mõni teine aga tegi seda.
Kui vanemad said pahaseks, siis see tundus täiesti ebaõiglasena.
Kui asi oli nii, et ma ei olnud mõistnud,
et mina peaks midagi tegema või olin valesti aru saanud.
Seda on lastevanematel hea teada ja meil samuti,
et kui meie lapsed teevad kogemata või teadmatult valesti,
siis me ei peaks riidlema, vaid juhendama.
Kui laps eksib selle pärast, et olen kehvasti juhendanud,
siis on see minu viga, mitte lapse viga.
Kui ta teeb valesti ja eksib,
siis ma pean juhendama ja nõu andma, kuidas teha.
Nõnda tegi Jumal Pauluse osas.
Ta ilmus talle ja küsis: "Saulus, miks sa mind taga kiusad?"
Jeesus näitas, et ta on valesti teinud,
aga Jeesus ei mõistnud tema üle kohut.
Jeesus ei jätnud teda sinna.
Ta andis uue kutse ja ülesande, mis oli tõeliselt tähelepanuväärne.
Paulus on kirjutanud suurema osa Uue Testamendi raamatutest.
Me võime kristlastena väärtustada kogu tema tehtut.
Paulus ise ütleb 1. Timoteuse 1:16:
"Kuid minu peale on halastatud seepärast,
et Kristus Jeesus saaks osutada kogu oma pikka meelt kõigepealt
mind eeskujuks tuues neile, kes edaspidi hakkavad temasse
uskuma ja pärivad igavese elu."
Jeesus näitas üles pikka meelt
ja samamoodi on Jumal kannatlik minu ja sinuga,
kui me eksime midagi harjutades, sest ei oska veel või mõistame valesti.
Mõistame ehk ka jutlust valesti ja hakkame tegema valesi asju.
Mõistame mõnda õpetust valesti ja võib-olla õpetame ise valesti.
Kindlasti me Joy'ga teeme ka selles asjas vigu.
See on täitsa kindel.
Jumal on aga pika meelega.
Ta juhatab, julgustab ja õpetab meid.
Kurb on see, et paljud,
kes on vigu teinud, hakkavad tagasi tõmbuma.
Kui me vigu teeme, siis julgus, vabadus, rõõm ja rahu
pole enam samal kombel meie eludes.
Heebrea 10:38 öeldakse nii:
"Aga minu õige jääb usust elama,
kui ta taganeb, siis ei ole minu hingel temast head meelt.”
Issand ei mõtle sellega,
et kui sa taganed, siis sa enam ei meeldi mulle!
Mitte seda!
Pigem seda, et kui taganed, siis Ta ei saa sind õnnistada,
ega samal moel aidata ja olla sinuga koos.
Imeline, et saame julgelt neid asju näidata.
Saame Tema ette tulla julgusega.
Julgusega armuaujärje ette, et saaksime abi õigeks ajaks.
See on armutroon.
Ta on armu Jumal.
See on Tema peamine ülesanne,
armuandmine oli Jeesuse peamine ülesanne.
Jumal tahab meid julgustada, et oleksime nagu Joosua -
vahvad ja tugevad selles, mida teame olevat Jumala kutse.
Me ei lööks enam araks, vaid hakkaksime tegutsema.
Jumal kutsub meid alati tegema midagi näiliselt võimatut.
Vähemalt mingis mõttes võimatu.
Meil võivad olla küll eeldused - mina näiteks armastasin lapsi
ja Joy on hea raamatupidamises, kuigi ta ei teadnud seda varem.
Sa korraldad kooli arvepidamist suurepäraselt,
kuigi kooli ajal polnud sa matemaatikas väga tugev.
Lausa vilets. - Tegid matemaatikas vigu?
Aga ma olen see eest täpne ja väga tähelepanelik.
Meie oleme ebatäiuslikud. Üksnes Jumal on täiuslik.
Jumal tahab meid julgustada: "Hakka tegutsema!
Tee see esimene samm nagu Peetrus tegi.
Ta pidi paadist välja astuma.
Soovime, et Jumal lükkaks meid üleloomulikku kutsumusse,
aga Ta ei tee nii.
Ta tahab, et astuksime ühe sammu teise järel.
Jumal julgustab: "Ära karda teha vigu!
Ole vaid vahva ja tugev!"
Nüüd on sinu kord palvetada.
Tänu, Taevaisa, et praegusel hetkel
võime kõik koos tulla Sinu palge ette just sellistena nagu oleme.
Issand, tänan Sind selle eest, et Sa näed minu olukorda.
Sa näed minu elu, südant ja Sa näed ka minu vigu.
Issand, näitan praegu Sulle julgelt oma südant ja vigu.
Tahan paluda Sinult andeks nüüd kõik need asjad.
Tänu, et Sinu arm voolab nüüd Jeesuse nimel.
Imeline, puhastav arm voolab ja Sa pesed mind puhtaks
ning annad mulle andeks kõik minu nõrkused ja üleastumised.
Jeesuse nimel. Ma saan olla taas täiesti vaba.
Aamen.
Ole vaba hirmudest ja häbist ning mine julgelt edasi.
Jumal on pesnud sind puhtaks, andnud patud andeks
ja isegi unustanud selle, mida sa eelnevalt oled teinud.
Aeg on minna edasi.
Piiblis on lausa imeline tõotus.
Kirjas Korintlastele öeldakse,
et Jumal on vägev andma meile kogu armu rikkalikult,
et meil oleks kõike küllaldaselt ja oleksime rikkad iga hea teo tarvis.
Jumala tahe on, et meil kõigil oleks piisavalt,
aga samas ka nii palju, et saaksime teha kõike head.
Kui sul on, mida anda ja külvata Jumala töösse,
siis võid külvata ka sellesse töösse, tehes kõike head.
Võid helistada numbrile 900 1777 Kõne hind Eestis on 7 eurot.
Võid ka teha annetuse otse TV7 kontonumbritele,
mis tulevad ekraanile saate lõppedes.
Nõnda oled osaline sellesse töösse külvamisel.
Ole õnnistatud, Jeesuse nimel!
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin